**Daniel Carl Albin Torgersson** (s. 26. tammikuuta 2002 Hönö, Ruotsi) on ruotsalainen jääkiekkoilija, joka pelaa kotimaansa toiseksi korkeimmalla sarjatasolla HockeyAllsvenskan-joukkue AIK IF:ssä lainalla SHL-joukkue Frölunda HC:stä. Hän on pelipaikaltaan vasen laitahyökkääjä.

Ura
---

### Seuraura

Torgersson on Skärgårdens IK:n kasvatti. Hän voitti kaudella 2016–2017 koko U16 Division 2:n piste- ja syöttöpörssin tehtyään 25 ottelussa yli maali per peli -tahdilla peräti tehot 52+22=74. Torgersson voitti samalla kaudella tehoilla 24+13=37 myös seuran J18-junioreiden sisäisen piste- ja maalipörssin sekä jakoi sisäisen syöttöpörssin voiton Adam Cronesberryn kanssa. Hän debytoi samalla kaudella myös vain 14-vuotiaana Skärgårdenin miesten joukkueessa Ruotsin viidenneksi korkeimmalla sarjatasolla HockeyTreanissa, jossa Torgersson pelasi neljä runkosarjaottelua tehden kaksi maalia.

Kaudeksi 2017–2018 Torgersson siirtyi Frölunda HC:n organisaatioon. Hän voitti sekä J18 Allsvenskanin pronssia että U16 SM:n hopeaa. Kaudella 2018–2019 Torgersson nousi seuran J18-junioreiden varakapteeniksi. Hän voitti kauden päätteeksi J18 Allsvenskanin mestaruuden. Kaudella 2019–2020 Torgersson oli Frölundan toiseksi paras maalintekijä ja neljänneksi paras pistemies tehoilla 26+18=44. Hän jakoi koko J20 SuperElitin maalipörssin neljännen sijan Linköping HC:n Arvid Costmarin, HV71:n Eddie Levinin ja Leksands IF:n Emil Heinemanin kanssa. Torgersson voitti myös Frölundan sisäisen tehotilaston lukemalla +38. Hän voitti myös SuperElitin eteläisen jatkosarjan tehotilaston lukemalla +25. Torgersson debytoi samalla kaudella myös seuran SHL-joukkueessa, jossa hän pelasi kuusi runkosarjaottelua ilman tehopisteitä. Torgersson teki SHL-debyyttinsä vain 17-vuotiaana 28. joulukuuta 2019 Växjö Lakers HC:tä vastaan. Hän sai ottelussa jääaikaa 4.35 minuuttia ja Torgersson keräsi teholukeman +1.

Winnipeg Jets varasi Torgerssonin toisella kierroksella 40. pelaajana NHL:n varaustilaisuudessa 2020. Kaudella 2020–2021 hän pelasi vaikean polvivamman vuoksi Frölundassa vain kaksi ottelua SHL:ssä ja kymmenen seuran J20-joukkueessa. Tammikuussa 2021 Torgersson teki Frölundan kanssa kevääseen 2023 asti ulottuvan SHL-sopimuksen. Elokuussa 2021 seura lainasi hänet koko kauden 2021–2022 kattavalla sopimuksella Ruotsin toiseksi korkeimmalle sarjatasolle HockeyAllsvenskan-joukkue AIK IF:ään.

### Maajoukkueura

Torgersson pelasi alle 18-vuotiaiden Hlinka Gretzky Cupissa vuonna 2019, jolloin hän toimi Ruotsin varakapteenina ja voitti pronssia. Torgersson pelasi myös World U-17 Hockey Challengessa vuonna 2018, jolloin hän voitti pronssia. Yhteensä Torgersson on pelannut kuusi nuorten ja 37 poikien maaottelua.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | Skärgårdens SK | Ruotsi III | 4 | 2 | 0 | 2 | 2 | – | – | – | – | – |
| 2017–2018 | Frölunda HC | J18 Elit | 6 | 1 | 4 | 5 | 0 | – | – | – | – | – |
|  | Frölunda HC | J18 Allsv. | 16 | 4 | 4 | 8 | 0 | 2 | 0 | 0 | 0 | 0 |
| 2018–2019 | Frölunda HC | J18 Elit | 20 | 13 | 14 | 27 | 6 | – | – | – | – | – |
|  | Frölunda HC | J18 Allsv. | 9 | 4 | 4 | 8 | 8 | 7 | 1 | 0 | 1 | 6 |
|  | Frölunda HC | SuperElit | 18 | 1 | 3 | 4 | 4 | 3 | 0 | 0 | 0 | 0 |
| 2019–2020 | Frölunda HC | J18 Elit | 1 | 0 | 1 | 1 | 0 | – | – | – | – | – |
|  | Frölunda HC | J18 Allsv. | 4 | 6 | 4 | 10 | 4 | 1 | 2 | 1 | 3 | 0 |
|  | Frölunda HC | SuperElit | 39 | 26 | 18 | 44 | 24 | – | – | – | – | – |
|  | Frölunda HC | SHL | 6 | 0 | 0 | 0 | 0 | – | – | – | – | – |
| 2020–2021 | Frölunda HC | J20 Nationell | 10 | 4 | 5 | 9 | 4 | – | – | – | – | – |
|  | Frölunda HC | SHL | 2 | 0 | 0 | 0 | 0 | – | – | – | – | – |
| 2 kautta | yhteensä | SHL | 8 | 0 | 0 | 0 | 0 | – | – | – | – | – |

Lähteet
-------

* Daniel Torgersson The Internet Hockey Databasessa (englanniksi)
* Daniel Torgersson Eurohockey-sivustolla (englanniksi)
* Daniel Torgersson *Elite Prospects*. Everysport Media Group AB.  (englanniksi)

### Viitteet

1. 1 2 3 4 5  Daniel Torgersson *Elite Prospects*. Everysport Media Group AB.  (englanniksi)
2. ↑  Daniel Torgersson The Internet Hockey Databasessa (englanniksi)
3. ↑  Elite Prospects - U16 Div.2 Stats 2016-2017 *eliteprospects.com*. Everysport Media Group AB. Viitattu 25.1.2021. (englanniksi)
4. ↑  Elite Prospects - Skärgårdens SK J18 *eliteprospects.com*. Everysport Media Group AB. Viitattu 25.1.2021. (englanniksi)
5. ↑  Elite Prospects - J20 SuperElit Stats 2019-2020 *eliteprospects.com*. Everysport Media Group AB. Viitattu 25.1.2021. (englanniksi)
6. ↑  Elite Prospects - Frölunda HC J20 *eliteprospects.com*. Everysport Media Group AB. Viitattu 25.1.2021. (englanniksi)
7. ↑  Daniel Torgersson *SHL.se*. SHL AB. Viitattu 25.1.2021. (ruotsiksi)
8. ↑  Olausson, Robin: Frölunda säkrar upp forwardstalangen: "Tror på honom" *hockeysverige.se*.  31.8.2021. Everysport Media Group AB. Viitattu 31.8.2021. (ruotsiksi)
9. ↑  Pettersson Kymmer, Peter: Torgersson flyttas upp *frolundaindians.com*.  15.1.2021. Frölunda Hockey Club.  Arkistoitu 15.1.2021. Viitattu 25.1.2021. (ruotsiksi)
10. ↑  Daniel Torgersson lånas in *aikhockey.se*.  31.8.2021. AIK Ishockey AB. Viitattu 31.8.2021. (ruotsiksi)